چارمی بھر….
بانوک ءَ گوں من اربی ءَ بازیں ھبر کت من کمو سمجت گیشتر نسمجتاں پدا ھما انڈیا والا توار ءِ کت ھما اتک ھمای ءِ کرا درستں گپے جتاں آیی ءَ منا گشت کہ بانوک گشی تو ھما بلوچ ءِ مردم ءِ ترا آورتگے من ترا کارا چے کشگایاں تی ھمنچو روچ ءِ کارے مُزّاں دیاں تو چہ مے نیمگ ءَ پارگے .منی دیم ریتک من گوں ھندی ءَ گشت تو بانوک ءَ بگوش منی میار چی انت کہ منا کار ءَکشگاے من و کارے ھراب نکتگ. ھندی ءَ پدا گشت….
بانوک ءَ پدا اربی کت من دیست بانوک زیرگے وڈا نہ انت.من گشت شریں بانوک زانہ منی رِسک شمے کرا ھمنچوک ءَ بتگ.منی ھساب ءِ کُت من اتکاں ھما لیباٹری استاد ءِ کراءَ جوانے مردک ءِ ءَ من آہ اجازت کت.
پدا بے روزگاری ….
یک روچ ءِ استاد سدیر ءِ زامات دین محمد نام انت ءِ منی پت تریزتکیں ( تروزتک) منا گشی بریں ترا براں ملا کمپنی ءَ تی مرحُومیں پت ھمدا ءَ ارباب ءِ لوگ ءَ کارا ءَ بتگ . ارباب ءِ جندا ملیں گوں ترا لازم کارے دنت . من گوں منا نزانت گشی ترا لازم زانت تی پت اشی لوگے ڈراور بتگ لوگے مردمے ھساب ءَ بتگ ترا چون نزانت گشی ھما زمانگ ءَ من کے نوک اتکگاں تی پت ءَ منا اورتگ ھمادا کارا لگاہینتگ. ملا کمپنی ءَ دبی ءِ گیشتریں روڈ اڈ کتگاں . من دگے کار نزانتگ منا ٹینکر ءِ سرے کتگ من ھمے پیپ داشتگ روڈ آپ جتگ.
رویں ھیر بیت. ما اتکیں دیرہ دبی ءَ ھمے ھبرایانی ( ھبراہ ھمے کسانیں لانچاں دیرہ دبی ءَ چہ دریا ءَ آدست کہ بردبی انت ھما دست ءَ برنت) گڈا ما گاڈی ھمدا پارک کت. شتیں ھما ماڈی ءَ کہ ملا کمپنی ءِ افس ءَ . دین محمد شت ریسپشن جستی کت گشتے مسٹر خلیل موجود . دین محمد چوں منی وڈا اربی ءَ ماسگ ءَ دین محمد ءَ ھالانکے سک دیر ءَ امارات ءَ بلے لج ءِ بتگ اربی کنگ پمشکہ نسیکتگے. گڈا دیم ءِ وش رنگیں پلپینی ءَ گشت .
یس بٹ ھُو ار یو.
دین محمد ءَ گشت..
ھازہ بچہ مال پکیر نَیم خلیل ارباب خلیل مالوم پکیر..
پلیپنی ءَ گشت سوری…..
من دیست دُتُوک ءَ دین محمد ءِ گپ نہ پامیت گڈا من سمجاھینت نی گشی اہ اوکے بٹ ارباب خلیل بزی…
من ءَ دین محمد ءَ گشت بل اشی ءَ اے نزانت تی پت ءَ .
کوانیں مردم ءِ پٹیں اے نوکینے. دین محمد ءَ ھندی ءِ دیست گشی باہی آپ ادھر پرانہ آدمی ھے. ھاں کیوں ھندی ءَ پسو دات تم پکیر کو جانتا ھے ادھر ارباب خلیل کا ڈراور تھا دین محمد ءَ جلدی جلدی گپ ایر کت ھاں جانتا ھے لیکن وہ وپات ھو گیا نا ھندی کمے دگہ وڈ بیت. اسکا لڈکا ھے ملک سے آیا ارباب کو ملنا چاھتا ھے لیکن یے لڈکی کہتا ھے ارباب بزی ھے . ھندی منی نیمگ ءَ چاریت ءِ ءُ بچکندگے جتے گشتے نہں ھم ارباب کو جاکے بتاے گا. تم بیھٹو ادر . ما نشتں ھندی شت زیت اتک گشت ءِ آو ارباب بلاتا ھے . ما ارباب خلیل ءِ کوٹی ءَ پترتیں ارباب ءَ مارا دیست پاد اتک… ما سلام دات نشتیں …. روان انت